ธปท.ขายพันธบัตรอายุ14วันวงเงิน6.5หมื่นล้าน
ธปท.ขายพันธบัตรอายุ 14 วัน วงเงิน 6.5 หมื่นล้านบาท วันที่ 18 มี.ค.นี้เพื่อดูดซับสภาพคล่อง
16 มี.ค. 2559

ธปท.ขายพันธบัตรอายุ 14 วัน วงเงิน 6.5 หมื่นล้านบาท วันที่ 18 มี.ค.นี้เพื่อดูดซับสภาพคล่อง
นางจันทวรรณ สุจริตกุล ผู้ช่วยผู้ว่าการ สายตลาดการเงิน ธนาคารแห่งประเทศไทย (ธปท.) ออกประกาศกำหนดแผนการออกพันธบัตร ธปท.อายุไม่เกิน 15 วันในเดือนมี.ค. 2559โดยมีกำหนดออกประมูลขายพันธบัตรรุ่น พ. 11/14/59 วงเงิน 6.5 หมื่นล้านบาท อายุ 14 วัน ในวันที่ 18 มี.ค.ที่จะถึงนี้ และกำหนดให้ชำระเงินในวันที่ 22 มี.ค. 2559 ซึ่งพันธบัตรดังกล่าวมีอายุครบกำหนดในวันที่ 5 เม.ย. 2559
ทั้งนี้ การออกพันบัตรของธปท.เป็นการทำหน้าที่ปกติในการดูแลดูดซับสภาพคล่องของเงินในระบบ ให้อยู่ในระดับที่เหมาะสมสอดคล้องกับกิจกรรมทางเศรษฐกิจ และระดับอัตราดอกเบี้ยนโยบายในปัจจุบันที่ 1.5%